Diarmuid Johnson

File, ealaíontóir, ceoltóir agus acadóir ó Éirinn is ea **Diarmuid Johnson** (1965—) agus saothair scríofa aige i nGaeilge, i mBreatnais agus i mBéarla. Tá an Dún Laoghaire International Poetry Festival Prize (2000) ar na duaiseanna a ghnóthaigh sé.

## Beatha
Rugadh Diarmuid Johnson in Caerdydd sa Bhreatain Bheag. Cé gurb as an mBreatain Bheag dó ó dhúchas, is de shliocht Éireannach é Diarmuid, agus tá seacht dteanga ar a thoil aige – an Ghaeilge, an Bhreatnais agus an Bhriotáinis ina measc. 

Fuair sé oideachas i nGaillimh idir 1970 agus 1989, agus tá céim BA, MA agus PhD sa Léann Ceilteach aige. 

Tá obair déanta aige mar iriseoir agus mar eagarthóir i gConamara, agus idir 1989 agus 1996 bhí sé ina léachtóir sna Léann Ceilteach sa Bhreatain Bheag, sa Bhriotáin, sa Ghearmáin agus sa Pholainn. Ba é eagarthóir *[[Cuisle (iris)|Cuisle]]*, míosachán Gaeilge, é idir 1999 agus 2000, agus bhí sé ina eagarthóir ar *[[Transcript]]*, iris liteartha ar líne. 

Tá sé le cloisteáil ar Raidió na Gaeltachta mar thuairisceoir agus múineann sé Gaeilge in Éirinn i rith an tsamhraidh. Tá sé pósta agus clann aige.

Bhí an Dr Johnson ina eagarthóir comhairleach ar ''Fhoclóir Breatnais–Gaeilge'' Joe Mitchell.

## Litríocht, ceol agus ealaín
Tá a lán leabhar foilsithe ag Johnson. Orthu sin tá na cnuasaigh dánta *An tÉan agus Dánta Eile / Der Vogel und andere Gedichte*, *Another Language*, *The Woods are Growing Younger / Pădurile întineresc*, agus *Súil Saoir*, in éineacht le saothair phróis i dtrí theanga. I 2014 bhí sé ina fhile teallaigh i dteach mór Rhos-y-Gilwen in iardheisceart na Breataine Bige.

Tá roinnt úrscéalta scríofa aige atá bunaithe ar an tseanstair agus ar fhinscéalaíocht na hÉireann. Mar shampla, tá scéal an leabhair *Ceallach* bunaithe ar thaiscéalaíochtaí Naomh Gall, manach Éireannach a rugadh sa 6ú haois – agus bhí Diarmuid i láthair do sheoladh an leabhair in Ollscoil Luimnigh i 2025, in éindí le hAmbasadóir na hEilvéise.

Seinneann sé ar an bhfliúit agus tá cuid mhaith den Eoraip siúlta aige mar cheoltóir traidisiúnta. Tá roinnt mhaith ceoil taifeadta aige. 

I 2015 cuireadh an chéad taispeántas aonair d’ealaín ghrafach aige, *Feuer und Schatten* (*Tine agus Scáth*), ar bun in Bonn sa Ghearmáin.

Ghnóthaigh an t-úrscéal *[[Cláirseach (úrscéal)|Cláirseach]]* an duais don úrscéal is fearr ag Gradaim Liteartha an Oireachtais 2025, agus é idir lámha an fhoilsitheora.

## Leabhair

### Filíocht

**Conamara agus Tíortha Eile: Rogha Dánta 2015-2025*, Leabhar Breac, ISBN: 9781913814755, 2025
**An tÉan agus Dánta Eile / Der Vogel und andere Gedichte*, Curach Bhán Verlag, an Bheirlín 2013
**The Woods are Growing Younger / Pădurile întineresc*, Eikon, Cluj, an Rómáin 2013 (E. Ivancu a d’aistrigh go Romáinis)
**Súil Saoir*, Cló Iar-Chonnachta 2004
**Another Language*, Motivex, an Pholainn, 2009 (Gaeilge, Béarla, Breatnais)

### Prós
*2025 *An Cláirseoir* – úrscéal faoi ionradh na Normannach i 1169 (Leabhar Breac)
*2024 *Deoch an Tobair* – sleachta gearra as prós na Gaeilge le míle bliain anuas maille le nótaí (Leabhar Breac)
*2022 *[[Ceallach - Cín Lae Fíréin AD590-620|Ceallach]]* – úrscéal faoi Naomh Gall (Leabhar Breac)
*2021 *Seacht dTír Seacht dTeanga* (Leabhar Breac)
*2020 *Éadaoin* (Leabhar Breac)
*2018 *Tuatha Dé Danann* (Leabhar Breac)
*2017 *Conaire Mór* – athinseacht ar an scéal Sean-Ghaeilge *[[Togail Bruidne Dá Derga|Togail Bruidne Da Derga]]* (Leabhar Breac)
*2016 *Pen and Plough – 20th Century Poets and Bards of Ceredigion* (Carreg Gwalch)
*2013 *Tro ar Fyd* (le hAmanda Reid) (Y Lolfa)
*2011 *Y Gwyddel - O Geredigion i Galway* (Gomer)

### Aistriúcháin
**Dafydd ap Gwilym, petite anthologie d'un grand poète* (WODAN, Amiens 1994), le Jean-CLaude Lozac'hmeur
**Coinnigh do Mhisneach* (aistriúchán de *Yfory Ddaw*, úrscéal le Shoned Wyn Jones) (Cló Iar-Chonnachta, 2004) 
*Aistríodh úrscéal dá chuid – *Ceallach* – go Gearmáinis.

## Tagairtí

## Naisc sheachtracha

* Nasc oifigiúil
*  Transcript: Dual Idioms – Diarmuid Johnson 

Catagóir:Daoine a rugadh i 1965
Catagóir:Daoine beo
Catagóir:Scríbhneoirí Éireannacha
Catagóir:Filí na hÉireann
Catagóir:Scoláirí Gaeilge
Catagóir:Scoláirí an Léinn Cheiltigh
Catagóir:Daoine ón mBreatain Bheag